ועדת העבודה, הרווחה והבריאות, כנסת 20, פרוטוקול מספר 734, 2018-03-08 11:41

אלי אלאלוף: אני פותח את ישיבת ועדת העבודה, הרווחה והבריאות.

אלי אלאלוף: היום ה-8 במרס 2018, כ"א באדר התשע"ח והשעה 11:41.

אלי אלאלוף: האיחור נבע ממפגש של חברי כנסת שלא נפגשו באינטימיות כזאת בחודשים האחרונים.

אלי אלאלוף: אני שמח לראות את כולם.

אלי אלאלוף: האמת היא שכולם חברים שלי ולכן גם אם מצביעים כך או כך, יש כאן חברות מדהימה.

אלי אלאלוף: אנחנו חוזרים לרביזיה שהוגשה על ידי חברת הכנסת מיכל בירן, בקשה לדיון מחדש לפי סעיף 115 לתקנון הכנסת.

<נעה בן שבת: הייתה רביזיה של שני עניינים.

<נעה בן שבת: עניין אחד על בקשתה לפיצול החוק שנדחתה על ידי הוועדה ולכן מוגשת רביזיה.

אלי אלאלוף: אנחנו פותחים את הרביזיה?

<נעה בן שבת: נכון.

<נעה בן שבת: זאת ההצבעה.

<נעה בן שבת: ההצבעה היא האם דנים מחדש.

אלי אלאלוף: מי בעד קבלת הרביזיה של חברת הכנסת מיכל בירן ולפתוח מחדש את הדיון?

אלי אלאלוף: מי נגד?

אלי אלאלוף: בעד – 5

אלי אלאלוף: הרביזיה לא נתקבלה.

אלי אלאלוף: הרביזיה לא התקבלה ואנחנו ממשיכים.

אלי אלאלוף: הדיון לא נפתח.

<נעה בן שבת: הדיון לא נפתח והחוק לא יפוצל.

<נעה בן שבת: הנושא הנוסף הוא דיון מחדש בהצבעה על ההסתייגות.

אלי אלאלוף: את רוצה לנמק אותה?

מיכל בירן: כן.

מיכל בירן: למרות שהתירוץ כאן הוא מלחמה בתאונות עבודה, המלחמה בתאונות עבודה היא מאוד חשובה אבל היא קורית במקומות אחרים.

מיכל בירן: יש קנסות, יש מפקחים, חיים כץ לקח את זה באמת בשתי ידיים.

מיכל בירן: כאן זה פשוט מס על המעסיקים.

מיכל בירן: המעסיקים היו מוכנים לתת את זה ממס חברות, שמי שמרוויח ישלם.

מיכל בירן: יש התעקשות לשים את זה ולהשית את המס הזה גם על מעסיקים קטנים, גם על מי שלא מרוויח.

מיכל בירן: ההסכמות הן שיהיה 0.1 אחוז כתוספת בסיסית.

מיכל בירן: אני מבקשת, מכיוון שזה פיסקלי וזה בעצם כדי לעמוד בדרישות של התקציב, שזאת תהיה הוראת שעה.

<רועי כהן: נכון, כמו שסוכם.

מיקי לוי: אנשי האוצר, אפשר לעשות הוראת שעה לשנה?

אלי אלאלוף: אני רוצה להוסיף, במיוחד שהוא לא כאן ולשבח אנשים שהם לא כאן, זאת חובה מוסרית ואישית מאוד גדולה.

אלי אלאלוף: המלחמה בתאונות העבודה בתחום הבניין, המוביל הוא עבדל חכים חאג' יחיא מהרשימה המשותפת.

אלי אלאלוף: הוא המהנדס היחיד בכנסת.

אלי אלאלוף: שנית.

אלי אלאלוף: הוא ביקש והקמנו ועדת משנה בתחום הזה בראשותו.

אלי אלאלוף: לכן הוא גם יושב ראש ועדת המשנה של ועדת העבודה והרווחה והעבודה שלו מתמשכת לכל אורך השנה ולא חד פעמית.

אלי אלאלוף: לכן מצאתי לנכון לעשות זאת.

אלי אלאלוף: לגבי הרביזיה שנתבקשנו לדון בה על ידי חברת הכנסת מיכל בירן, אנחנו אמורים להצביע עליה.

אלי אלאלוף: מי בעד הרביזיה של חברת הכנסת מיכל בירן?

אלי אלאלוף: מי נגד?

אלי אלאלוף: בעד – 5

אלי אלאלוף: הרביזיה לא נתקבלה.

<קריאה: זאת תהיה הוראת שדעה.

אלי אלאלוף: כן.

אלי אלאלוף: הוראת שעה.

אלי אלאלוף: הרביזיה לא נתקבלה והדיון לא נפתח.

<נעה בן שבת: אפשר להצביע על כל החוק.

<נעה בן שבת: הייתה הערה לגבי נושא הסקרים והמחקרים.

<נעה בן שבת: הערה נוספת.

<נעה בן שבת: כיוון שהמוסד לביטוח לאומי ביקש שלא נחייב אותו לערוך סקר, אנחנו מציעים בעמוד 6 בסעיף (ב) שהרישא של הסעיף תישאר אותו הדבר אבל במקום לומר "במחקר כאמור יבחן המוסד לביטוח לאומי" נאמר שבנוסף יערכו משרד העבודה, המוסד לביטוח לאומי ומשרד הבריאות מחקר כדי לבחון את השפעות הפרק הזה ויישומו ויבחנו במסגרת זו את ההשפעות של קביעת שיעור המס על סיכון, על נקיטת אמצעים בידי מעבידים להבטחת בטיחות עובדים וקידום בריאותם ונכותם של עובדים של מעסיקים לפעול לדיווח על תאונות עבודה או מחלות מקצוע כאמור לגורמים הנוגעים בדבר.

<נעה בן שבת: אז לא נחייב עריכת סקר.

<נעה בן שבת: זה תיקון נוסף.

אלי אלאלוף: למה בורחים מאחריות על סקר?

אלי אלאלוף: למה צריך להבהיל?

אלי אלאלוף: אני לא מצליח להבין אתכם.

אברהם נגוסה: אני חושב שהמטרה היא לא שלא מצפים למחקר.

אברהם נגוסה: כאן מדובר בדיווח שביטוח לאומי צריך לעדכן ולדווח על ההתקדמות.

אברהם נגוסה: לכן אני חושב שמנסים לברוח מאחריות וזה לא מקובל.

אברהם נגוסה: לכנסת יש זכות לקבל ת הדיווח על הביצוע.

אברהם נגוסה: לכן אני לא מסכים לניסוח.

אלי אלאלוף: אני אתך מילה במילה.

אלי אלאלוף: מרכז המחקר רוצה לתת הודעה בנושא הזה.

<שלי לוי: אני רוצה להסביר את הדיון שהיה כאן קודם עם משרדי הממשלה.

<שלי לוי: היושב ראש ביקש שיהיה מחקר מלווה של יישום החוק הזה כדי לבחון את ההשלכות שלו, בין השאר אחד החששות המרכזיים הוא איך החוק ישפיע על הנכונות של עובדים לדווח על תאונות עבודה.

<שלי לוי: יש כאן איזשהו ויכוח בין המשרדים מי הגורם שצריך או אחראי על כך, מי אמור לעשות את זה, מי בכוחו לעשות את זה, האם יש אפשרות להעביר נתונים בין האחד לשני.

<שלי לוי: כמו שעלה קודם בשיחה, יש בתוך משרד העבודה והרווחה את מינהל המחקר שהוא כן מבצע בין השאר סקרים שנוגעים למעסיקים ולעובדים והוא יכול לעשות את זה.

<שלי לוי: לכן ההצעה שלנו הייתה שייערך מחקר שיבצע משרד העבודה והרווחה בשיתוף משרד הבריאות ובשיתוף המוסד לביטוח לאומי ובין השאר ייבחנו מה שנעה הקריאה קודם, כאשר המרכיב המרכזי שהוועדה מבקשת לקבל עליו מידע הוא בעצם הנושא של איך החוק הזה משפיע על הנכונות של עובדים לדווח על תאונות עבודה.

<שלי לוי: העניין הוא שאני לא יודעת עד כמה יש כאן הסכמה בין הגורמים השונים.

אלי אלאלוף: יש גם סמכות למחוקקים לחייב.

<נעה בן שבת: זה יהיה הנוסח המתוקן או שאתם בכל זאת רוצים סקר?

אלי אלאלוף: אני רוצה את הסקר ולא אכפת לי מי יעשה אותו.

אלי אלאלוף: אני רוצה לקבל אחת לשנה על מנת לאפשר מעקב אחרי המהלך הזה.

<קריאה: הדיווח מוסכם.

<נעה בן שבת: עוד דבר.

<נעה בן שבת: לגבי הדיווח מדי שנה בשנה, הביטוח הלאומי דאג מהדיווח הזה.

<נעה בן שבת: הדיווח או על התקדמות היישום.

<נעה בן שבת: הבנתי אדוני שזה מה שהתכוונתם לומר.

אלי אלאלוף: נכון.

<נעה בן שבת: על התקדמות היישום של החוק.

אלי אלאלוף: נכון.

אלי אלאלוף: עוברים להצבעה על החוק?

<נעה בן שבת: כן.

אלי אלאלוף: מי בעד אישור פרק ו' כולו (צמצום פגיעה בעבודה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018?

אלי אלאלוף: מי נגד?

אלי אלאלוף: בעד – 3

אלי אלאלוף: הצעת החוק נתקבלה.

אלי אלאלוף: החוק עבר ואני מבקש רביזיה על כל החוק.

אלי אלאלוף: ניפגש בעוד חצי שעה.

אלי אלאלוף: תודה.

מיכל בירן: גם אני מבקשת רביזיה.

אלי אלאלוף: תודה.